Prva Ivanova poslanica (Šarić)/Glava 5.
1 Svaki, koji vjeruje, da je Isus Krist, od Boga je rođen; i svaki, koji ljubi onoga, koji je rodio, ljubi i onoga, koji je rođen od njega. 

2 Po tom znamo, da ljubimo djecu Božju, ako Boga ljubimo i njegove zapovijedi držimo. 

3 Jer je ovo ljubav Božja, da zapovijedi njegove držimo, i zapovijedi njegove nijesu teške. 

4 Jer sve, što je rođeno od Boga, pobjeđuje svijet, i pobjeda koja pobjeđuje svijet, jest vjera naša. 

5 Jer tko da pobijedi svijet, ako ne onaj, koji vjeruje, da je Isus Sin Božji? 

6 Ovaj je, koji dođe vodom i krvlju i Duhom, Isus Krist, ne samo u vodi, nego u vodi i krvi; i Duh je, koji svjedoči, jer je Duh istina. 

7 Jer su trojica, što svjedoče u nebu: "Otac, Riječ i Duh Sveti; i ova su trojica jedno, 

8 I troje je, što svjedoči na zemlji: "Duh, i voda, i krv; i ovo je troje jedno. 

9 Ako primamo svjedočanstvo ljudi, svjedočanstvo je Božje veće, jer je ovo svjedočanstvo Boga: "On je svjedočio za Sina svojega. 

10 Tko vjeruje u Sina Božjega, ima svjedočanstvo Božje u sebi Tko ne vjeruje Bogu, učinio ga je lašcem; jer ne vjerova u svjedočanstvo, koje svjedoči Bog za Sina svojega. 

11 I ovo je svjedočanstva, da nam je Bog dao život vječni; i ovaj je život u Sinu njegovu. 

12 Tko ima Sina, ima život; tko nema Sina Božjega, nema života. 

13 Ovo pišem vama, koji vjerujete u ime Sina Božjega, da znate, da imate život vječni. 

14 I ovo je pouzdanje, koje imamo prema njemu, da nas usliši, ako što molimo po volji njegovoj. 

15 I kad znamo, da nas usliši, štogod molimo, znamo, da primamo, što ga zamolismo. 

16 Ako tko vidi brata svojega, gdje čini grijeh, što ne donosi smrti, neka moli, i dat će mu život. To vrijedi za one, koji ne čine grijeha, što donosi smrt. Ima grijeh, što donosi smrt; za tajne govorim, da moli. 

17 Svaka je nepravda grijeh; i ima grijeh, što ne donosi smrti. 

18 Znamo, da ni jedan, koji je rođen od Boga, ne griješi; nego koji je rođen od Boga, čuva se, i zli ga se ne dotiče. 

19 Znamo, da smo od Boga, a sav svijet leži u zlu, 

20 Znamo, da je Sin Božji došao i dao nam razum, da upoznamo Istinitoga Boga. I mi smo u Istinitome, u Sinu njegovu Isusu Kristu. Ovaj je istiniti Bog i život vječni. 

21 Dječice, čuvajte se od idola! Amen. 

Prva Ivanova poslanica (Šarić)